ai4bharat/Pralekha huggingface dataset:
بھاری صنعتوں کی وزارت
آئی سی اے ٹی نے ٹووہیلر سیگمنٹ میں بھارت کا پہلا بی ایس۔viسرٹیفکیٹ جاری کیا
آئی سی اے ٹی کے ڈائریکٹر ٹو وہیلر زمرے کے لئے بی۔vi سرٹیفکیٹ جاری کرتے ہوئے
نئی دہلی،10/ جون۔ انٹر نیشنل سینٹر فار آٹو موٹیوف ٹیکنالوجی نے آج یہاں نئی دہلی میں ٹو وہیلر سیگمنٹ کے لئے بھارت اسٹیج vi-ضابطوں کے تحت بھارت کاپہلا ٹائپ ایپرول سرٹیفکیٹ جاری کیا۔
آئی سی اے ٹی کے ڈائریکٹر جناب دنیش تیاگی نے او ای ایم کے اعلی حکام کو سرٹیفکیٹ تفویض کیا۔ اس موقع پر جناب دنیش تیاگی نے کہا کہ بی ایس ۔vi ضابطوں کے لئے ٹو وھیلر سیگمنٹ میں بھارت کا پہلا سرٹیفکیشن ہے۔اس میں حکومت ہند کے ذریعہ اعلان کے مطابق گیس کے اخراجات کے ضابطوں کی پیروی کی جاتی ہے۔انہوں نے کہا کہ آئی سی اے ٹی نے گیس کے اخراجات سے متعلق ان ضابطوں کی پیروی کے لئے گاڑیوں اور گاڑیوں کے انجنوں کی تیاری، بہتر بنانا اور ہم آہنگ کرنے کے لئے آٹو میوٹوف کی صنعت کی امداد اور مدد کے لئے کئے جانے والے کئی اقدامات ہے۔
بھارت اسٹیج  ضابطے موٹر گاڑیوں سے خارج ہونے والے گیسوں سے متعلق ضابطے ہے۔جن پر موٹر گاڑیوں کی تیاری کرنے والے ہندوستان میں اپنی گاڑیاں فروخت کرنے کے لئے عملدرآمد کرتے ہیں۔یہ ضابطے ٹو وہیلر ، تھری وہیلر، فور وہیلر اور موٹر گاڑیوں کے آلات تیار کرنے والوں کے لئے قابل عمل ہے۔
موٹر گاڑیوں سے خارج ہونے والی گیسوں سے پیدا ہونے والی فضائی آلودگی کی بڑھتی ہوئی وباء کو روکنے کے لئے حکومت ہند نے موجودہ بی ایس۔iv ضابطے کو بہتر بنا کر بی ایس۔vi کرنے کافیصلہ کیا ہے۔اس طرح بی ایس۔v ضابطوں کو چھوڑ کر یکم اپریل 2020 سے بی ایس۔vi ضابطے نافذ العمل ہوجائیں گے۔یکم اپریل 2020 سے بھارت میں صرف وہی موٹر گاڑیاں فروخت اور رجسٹرڈ ہوسکیں گی۔ جو ان ضابطوں کی پیروی کریں گے۔ یہ ضابطہ سخت ہے اور عالمی معیارات سے ہم آہنگ ہے۔
گزشتہ سال آئی سی اے ٹی نے بھاری کمرشیل موٹر گاڑیوں کے سیگمنٹ کے لئے میسرز ولوو آئی شر کمرشیل وہیکل کے لئے بی ایس۔vi کے ضابطے کی منظوری دی تھی یہ بھارت میں اس سیگمنٹ میں پہلا سرٹیفکیشن تھا۔
آئی سی اے ٹی، بھارت میں اور بیرونی ملک موٹر گاڑیوں اور موٹر گاڑیوں کے آلات کی تیاری کے لئے ان کی جانچ اور سرٹیفکیشن سروسز مہیا کرانے کی غرض سے سڑک ٹرانسپورٹ اور شاہراہوں کی وزارت کے ذریعہ مجاز شدہ اہم ٹیسٹنگ اور سرٹیفکیشن ایجنسی ہے۔یہ گیسوں کے اخراجات کے شعبوں میں جدید ترین ضابطوں کے لئے انجنوں اور موٹر گاڑیوں کی تیاری، تصدیق، جانچ اور سرٹیفکیشن کے لئے کریش لیب، این وی ایچ لیب، ای ایم سی لیب اور ٹیسٹ لیب جیسے متعدد سہولیات اور جدید ترین نیز صلاحیتوں سے آراستہ ہے۔
نائب صدر جمہوریہ ہند کا سکریٹریٹ
نائب صدر جمہوریہ نے لائبریری تحریک کو مضبوط بنانے کی اپیل کی
اسے عوامی تحریک بننا چاہیے : نائب صدر
کتابیں ہمارا دانشورانہ اور ثقافتی سرمایہ ہیں : نائب صدر
انہوں نے پٹنہ یونیورسٹی کی لائبریری کی صد سالہ تقریبات کا افتتاح کیا
نئی دہلی،04 اگست / نائب صدر جمہوریہ ہند جناب ایم وینکیا نائیڈو نے یونیورسٹیوں سے گاؤوں تک لائبریر ی تحریک کو مضبوط کرنے کی اپیل کی اور کہا کہ اِس کو سوچھ بھارت اور بیٹی بچاؤ بیٹی پڑھاؤ پروگراموں کی طرح ایک جن آندولن بننا چاہیے۔
آج پٹنہ ، بہار میں پٹنہ یونیورسٹی لائبریری کی صد سالہ تقریبات کا افتتاح کرتے ہوئے انہوں نے کہا کہ لائبریریاں علم کے مندر ہیں۔ صدیوں سے ہندوستان کو کبھی وشو گرو کہا جاتا تھا اور ہماری قدیم یونیورسٹیوں کو علم کا خزانہ سمجھا جاتا تھا۔
دنیا بھر کے لوگ سیکھنے اور خود کو علم کی دولت سے مالا مال کرنے کے لیے ہندوستان آیا کرتے تھے۔
جناب وینکیا نائیڈو نے کہا کہ کتابیں ثقافت کی منتقلی کا زبردست ذریعہ ہیں۔ انہوں نے کہا کہ ‘‘کتابیں ہمارا دانشورانہ اور ثقافتی سرمایہ ہیں، یہ ہماری غیر محسوس وراثت کا حصہ ہیں’’۔
نائب صدر جمہوریہ نے کہا کہ نوعمر طلبا میں پڑھنے کی عادت کو فروغ دیا جانا چاہیے۔
جناب وینکیا نائیڈو نے طلبا کو مشورہ دیا کہ وہ کاہلانہ طرز زندگی اورجنک فوڈ سے بچیں۔ انہوں نے اس بات پر بھی زور دیا کہ انسان کو اپنی ماں، اپنے آبائی وطن، مادری زبان، مادر وطن اور گرو کو کبھی نہیں بھولنا چاہیے جو علم اور دانشمندی سے مزین کرتا ہے۔
جناب نائیڈو نے کہا کہ لائبریریوں کو علم حاصل کرنے کے لیے بہترین مقام بننا چاہیے اور علمی اور ادبی معاملات کو فروغ دینے کے لیے فورم بننا چاہیے۔ گوگل کے اس دور میں لائبریری کی موزونیت کو برقرار رکھنے کے لیے جناب ایم وینکیا نائیڈو نے کہا کہ طلبا ،محققین اور دیگر کو رسائی کی آسانی فراہم کرانے کےلیے لائبریریوں کا ڈیجیٹائزیشن ضروری ہے۔
طلبا کو 21ویں صدی کے چیلنجوں کا سامنا کرنے کے لیے جامع تعلیم اور ہنرمندی کی ضرورت ہے۔ اس رائے کا اظہار کرتے ہوئے جناب وینکیا نائیڈو نے یونیورسٹیوں اور تعلیمی اداروں سے کہا کہ وہ اپنے تدریسی طریقوں اور نصاب میں تبدیلی لائیں۔
ہندوستانی تعلیمی اداروں سے بین الاقوامی معیارات کو اختیار کرنے کی اپیل کرتے ہوئےنائب صدر جمہوریہ نے کہا کہ قدیم ہندوستان کی مشہور یونیورسٹیوں مثلاً مگدھ یونیورسٹی نے ہندوستان کو ‘وشو گرو’ بنایا ہے۔
ہندوستان پوری دنیا میں انسانیت کی بہتری کے لیے اپنی دانشمندی کا فراخ دلی کے ساتھ استعمال کرتا رہا ہے۔ اس بات کا ذکر کرتے ہوئے انہوں نے اس بات پر بھی زور دیا کہ ہندوستان کبھی بھی علم کو اپنی دانش ورانہ ملکیت نہیں سمجھتا اور پوری دنیا کو علم میں شریک کرتا ہے۔
نائب صدر جمہوریہ نے یونیورسٹیوں اور اعلیٰ تعلیمی اداروں سے کہا کہ وہ اعلیٰ ترین معیار حاصل کرنے اور ہندوستان کو دوبارہ وشو گرو ہونے کی ماضی کی شان واپس دلانے کی کوشش کریں۔
اِس سے قبل نائب صدر جہوریہ نے پٹنہ یونیورسٹی لائبریری کے دستی مسودوں کے شعبے کو دیکھا اور وہاں پر محفوظ کیے گئے کچھ نایاب اور قدیم قلمی مسودے دیکھے۔
بہار کے گورنر جناب فاگو چوہان، بہار کے وزیراعلیٰ جناب نتیش کمار ، بہار کے نائب وزیر اعلیٰ جناب سشیل کمار مودی، پٹنہ یونیورسٹی کے وائس چانسلر جناب راش بہاری پرساد سنگھ اور دیگر معززین بھی اس موقعے پر موجود تھے۔
وزارت دفاع
بحریہ کی ایوارڈز عطا کرنے کی تقریب2020
وائس ایڈمرل اے کے چاولہ، پی وی ایس ایم، اے وی ایس ایم، این ایم، وی ایس ایم ، اے وی سی اور سدرن نیول کمانڈ کے فلیگ آفیسر کمانڈنگ ان چیف نے بھارت سرکار کی جانب سے بحریہ کی ایوارڈز عطا کرنے کی ایک تقریب کے دوران بحریہ کے اہل اور قابل عملے کو شجاعت اور غیر شجاعت کے ایوارڈز پیش کیے جس کا اعلان یوم جمہوریہ 2020 کو کیاگیا تھا۔یہ تقریب 25 ستمبر 2020 کو کوچی کے بحری اڈہ پر منعقد ہوئی تھی۔ اس کے علاوہ بحریہ کے ایسے عملے کی بھی عزت افزائی کی گئی جنہوں نے لیڈر شپ، پیشہ وارانہ کارناموں کا مظاہرہ کیا اور ہائی آرڈر کی غیر معمولی سروس کا بھی مظاہرہ کیا اور خاطر خواہ بحریہ کی خدمات انجام دیں۔
اس موقع پر کل 10 تمغے عطا کیے گئے جن میں چار ناؤ سینا میڈل  دو ناؤ سینا میڈل  چار وششٹ سیوا میڈل  شامل ہیں۔ اس موقع پر کمانڈر ان چیف نے ہمت اور قربانی کے لئے جیون رکشا پدک کا بھی اعلان کیا اور ساتھ ہی ساتھ پچھلے ایک سال میں غیر معمولی خدمت کے لئے ایشور یونٹ  اور ایفلوٹ یونٹ  کو سال 21-2020 کے لئے یونٹ ساٹیشن دیے جانے کا بھی اعلان کیا۔
ایوارڈ پانے والوں کی تفصیلات حسب ذیل ہے۔
شجاعت کے لئے ناؤ سینا میڈل
اے کمانڈر سیلندر سنگھ
 کمانڈر وکرانت سنگھ
 لیفٹیننٹ کمانڈر رویندر سنگھ چودھری
 سشیل کمار- لیڈنگ سی مین۔
فرض کے تئیں لگن کے لئے ناؤ سینا میڈل
کرموڈور ایم پی انل کمار
 کوموڈور گرچرن سنگھ۔
وششٹ سیوا میڈل
ریر ایڈمرل ترون سوبتی
 کوموڈور اجیتھ وی کمار
 کوموڈور آر-رام کمار ایئر
 کیپٹن کے-نرمل رگھو۔
جیون رکشا پدک
 مکیش کمار چیف پٹی آفیسر۔
یونٹ سایٹیشن
ایشور یونٹ- آئی این ایس چلکا 
ایفلوٹ یونٹ آئی این ایس سجاتا 
اس موقع پر اظہار خیال کرتے ہوئے وائس ایڈمرل اے کے چاولہ نے کہا کہ یہ موقع خصوصی اہمیت کا حامل ہے، کیونکہ اپنے ساتھی بحریہ کے ملازمین کی بہادری کے کارناموں اور فرض کے تئیں لگن کو بھارتیہ بحریہ باقاعدہ تسلیم کرتی ہے۔ انہوں نے ایوارڈز پانے والے بحریہ کے عملے کے سبھی بہادر افسروں وجوانوں کو مبارکباد دی اور اس حقیقت کو اجاگر کیا کہ بحریہ کا مرد وخواتین کا عملہ اس طرح ہر وقت بے لوث فرض نبھانے کے لئے پوری طرح ڈٹا ہوا ہے، جس طرح سے ہندوستانی بحریہ بحر ہند خطے میں ہر وقت خدمت کے لئے تیار کھڑا رہتا ہے۔ انہوں نے حال ہی میں ماریشس حکومت کو آئی این ایس نیرکشک کی طرف سے دی گئی ڈائی ونگ امداد کی مثال پیش کی اور کہا کہ یہ وزیر اعظم جناب نریندر مودی کی ساگر  وژن پر مبنی ہے۔
اس تقریب کے دوران ہوئی رسمی پریڈ میں 50 اہلکاروں نے گارڈ آف آنر پیش کیا۔ گارڈ آف آنر کا معائنہ وائس ایڈمرل اے کے چاولہ نے کیا۔ بحریہ کے عملے کی چار پلٹن پر مشتمل پریڈ کا جائزہ لینے سے قبل وائس ایڈمرل نے گارڈ آف آنر کا معائنہ کیا۔ پریڈ کی کمان کمانڈر ابھیشیک تومر کررہے تھے۔
تقریب میں بھارتی بحریہ کے سینئر اور ممتاز شخصیتیں موجود تھیں۔ یہ تقریب  عام طور پر بھارتی بحریہ کے لئے ہی منعقد کی جاتی ہے۔
...............................................................
م ن، ح ا، ع ر
U-5856
(Visitor Counter : 142
سٹرک ٹرانسپورٹ اور شاہراہوں کی وزارت
بی ایس۔ 6 چار پہیہ گاڑیوں کے نمبر پلیٹ اسٹیکر کے لئے خصوصی کلر بینڈ
بی ایس 6 گاڑیوں کے لئے 1 سینٹی میٹر موٹائی والی سبز رنگ کی پٹی، 4 پہیہ گاڑیوں کی ونڈشیلڈز پر لگی رجسٹریشن کی تفصیلات کے اسٹیکر کے لئے
سڑک ٹرانسپورٹ اور شاہراہوں کی وزارت نے مورخہ پانچ جون دو ہزار بیس کو ایک ایس او 1979  جاری کیا ہے جس کے تحت بی ایس۔ چھ گاڑیوں کے لئے رجسٹریشن کی تفصیل والے موجودہ اسٹیکر کے اوپر 1 سینٹی میٹر چوڑائی کی سبز رنگ کی پٹی کو لگانا ضروری کر دیا گیا ہے۔ یہ سبز رنگ کی پٹی کسی بھی طرح کے ایندھن یعنی پٹرول یا سی این جی والی گاڑی جن پر ہلکے نیلے رنگ کا اسٹیکر لگایا گیا ہے اور ڈیزل والی گاڑی جس پر نارنگی رنگ کا اسٹیکر ہوتا ہے، کے اوپر لگائی جائے گی۔ بی ایس۔ چھ گاڑیوں کے ٹاپ پر ان اسٹیکروں کے اوپر اب ایک سینٹی میٹر کی سبز پٹی لگانا لازمی ہو گا۔
یکم اپریل دو ہزار بیس سے کئے گئے بی ایس۔ چھ اخراج کے معیارات میں اسٹیکر اور سوچھ اخراج ضوابط کا التزام کیا گیا ہے اور وہ ان اخراج کے معیارات کے برابر ہیں جن پر عمل دنیا بھر میں کیا جا رہا ہے۔ ایسے اخراج کے معیارات کے لئے گاڑیوں کی ایسی مخصوص پہچان جن پر عمل دیگر ملکوں میں بھی کیا جا رہا ہے، کے بارے میں حکومت سے درخواست کی گئی تھی اور حکومت کے ذریعہ انہیں سامنے لایا گیا ہے۔
سائنس اور ٹیکنالوجی کی وزارت
ممبئی 4-5 جولائی 2023 کو جی20 ریسرچ اینڈ انوویشن انیشی ایٹو گیدرنگ سمٹ اور ریسرچ کے وزراء کی میٹنگ کی میزبانی کرے گا
ممبئی میں آر آئی آئی جی سربراہ کانفرنس اور ریسرچ وزراء کی میٹنگ میں جی 20 سائنس شراکت داری سے وابستہ وزراء سطح کے اعلامیہ کو منظور کیا جائے گا
2023 میں جی20 کی ہندوستان کی صدارت کے دوران آر آئی آئی جی کا تھیم ’’ایک انصاف پسند معاشرے کے لیے تحقیق اور اختراع‘‘ ہے
ممبئی 4 اور 5 جولائی کے دوران جی20 ریسرچ اینڈ انوویشن انیشیٹو گیدرنگ سربراہ اجلاس اور تحقیقی وزراء کی میٹنگ کی میزبانی کرے گا۔
سائنس اور ٹیکنالوجی کے مرکزی وزیر مملکت  ڈاکٹر جتیندر سنگھ 5 جولائی 2023 کو جی20 تحقیقی وزراء میٹنگ کی صدارت کریں گے۔ اجلاس میں مہمان ممالک اور بین الاقوامی تنظیموں کے کل 107 غیر ملکی مندوبین کی شرکت متوقع ہے جن میں جی 20 کے 29 رکن ممالک کے تحقیقی وزراء بھی مدعو ہیں۔
آر آئی آئی جی چوٹی کانفرنس کل یعنی 4 جولائی 2023 کو ممبئی میں ہو رہی ہے اور اس کی صدارت ڈاکٹر سریوری چندر شیکھر، سکریٹری، محکمہ سائنس اور ٹیکنالوجی  کریں گے۔
ہندوستان نے 2023 میں اپنی صدارت کے دوران ریسرچ اینڈ انوویشن انیشیٹو  کو "مساوی معاشرے کے لیے تحقیق اور اختراع" کے موضوع کے تحت آگے بڑھایا ہے۔ اس سال ہندوستان کی طرف سے کل 5 آر آئی آئی جی میٹنگز کا انعقاد کیا گیا جس کا موضوع "ایک مساوی معاشرے کے لیے تحقیق اور اختراع" تھا۔
آر آئی آئی جی کی افتتاحی میٹنگ کولکتہ میں ہوئی، اس کے بعد چار موضوعاتی کانفرنسیں ہوئیں: i) رانچی میں'پائیدار توانائی کے لیے مواد' پر: ii) ڈبرو گڑھ میں: 'سرکلر بائیو اکانومی' پر iii) دھرم شالہ میں: 'ایکو-انوویشن' پر۔ 'توانائی کی منتقلی کے لیے'؛ اور  دیو میں 'پائیدار بلیو اکانومی' کے موضوع پر۔
سائنس اور معیشت کے درمیان مضبوط روابط سماجی تبدیلی کا ذریعہ بن سکتے ہیں۔ ان ماحولیاتی نظاموں کے درمیان تعامل ایک مساوی معاشرے کے حصول کے لیے اہم ہے اور یہ صرف ایک مناسب ماحول میں ہو سکتا ہے جو تحقیق اور اختراع کو برقرار رکھے۔ آر آئی آئی جی میٹنگز تمام سطحوں پر اسٹیک ہولڈرز کو خیالات کا اشتراک کرنے اور سماجی و اقتصادی مساوات کے حصول کے لیے تحقیق اور اختراع کو بڑھانے کے لیے نئی شراکتیں قائم کرنے کے لیے ایک پلیٹ فارم فراہم کرتی ہیں۔ ان میٹنگوں کا سلسلہ تحقیقی وزراء کی میٹنگ میں اختتام پذیر ہوگا، جس میں 'سائنسی تحقیق اور اختراع' کے ذریعے سماجی و اقتصادی مساوات کے حصول کے پہلوؤں کو حل کرنے پر توجہ مرکوز کرنے کے ساتھ، سابقہ مباحث کا خلاصہ ہو گا۔ 20 رکن ممالک کے درمیان تعاون کو بڑھایا جائے گا۔
ممبئی میں کل سے شروع ہونے والی دو روزہ آر آئی آئی جی کانفرنس اور ریسرچ وزراء کی میٹنگ میں سائنس شراکت داری پر جی 20وزارتی اعلامیہ پر تبادلہ خیال اور اسے اپنایا جائے گا۔
وزارتی اعلامیہ کو اپنانا جی 20آر آئی آئی جی مصروفیات کے اختتام کی نشاندہی کرتا ہے جو 2023 میں ہندوستان کی جی.20 صدارت کے دوران ہندوستان کے مختلف حصوں میں منعقدہ میٹنگوں کے سلسلے میں ہوئی تھی۔
6 جولائی 2023 کو، آر آئی آئی جی سمٹ اور ریسرچ منسٹرز میٹنگ میں شرکت کرنے والے G-20 کے مندوبین آئی آئی ٹی بمبئی. میں تحقیق اور اختراعی سہولیات کو دیکھنے کے لیے آئی آئی ٹی بمبئی جائیں گے۔
جی-20 ایک بین حکومتی فورم ہے جس میں 19 ممالک اور یورپی یونین  شامل ہیں جو عالمی معیشت سے متعلق اہم مسائل جیسے کہ بین الاقوامی مالیاتی استحکام، موسمیاتی تبدیلیوں میں تخفیف اور پائیدار ترقی کے لیے کام کرتا ہے۔ بشمول صنعتی اور ترقی پذیر دونوں ممالک یہ دنیا کی سب سے بڑی معیشتوں پر مشتمل ہے۔
وزارت سیاحت
بھگوان رام کے مندر سے مذہبی / روحانی سیاحت کو فروغ حاصل ہوگا: وزیرسیاحت
ایودھیا کی ترقی سے متعلق پروجیکٹ کی تقریباََ 80 فیصد تکمیل : جناب پٹیل
نئی دہلی06 اگست 2020 ۔بھارت کے و زیر اعظم جناب نریند ر مودی آج یودھیا میں سری رام جنم بھومی کی بھومی پوجن تقریب میں شامل ہوئے۔ ثقافت وسیاحت کے وزیر مملکت  جناب پرہلاد سنگھ پٹیل نے ایودھیا میں سری رام جنم بھومی کے بھومی پوجن کے لئے بھارت کےوزیراعظم جناب نریندر مودی کے تئیں اظہار تشکر کیا ۔
جناب پٹیل نے کہا کہ یہ عقیدہ اور روحانیت کا ایک عظیم لمحہ ہے ۔ انہوں نے کہا کہ بھگوان رام کی جنم بھومی ایودھیا روحانیت کے کنڈ میں غوطے لگانے کے لئے ایک مقدس جگہ ہے۔ متعدد مندروں والا یہ شہر قدیم بھارت کے سب سے مقدس شہروں میں سے ایک ہے ۔قدیم خیال ہے کہ دیوتاؤں نے خود اس شہر کی تعمیر کی تھی۔
جناب پٹیل نے کہا کہ بھگوان رام کا مندر بننے سے مذہبی / روحانی سیاحت کو فروغ حاصل ہوگا۔وزیر موصوف نے مزید کہا کہ قدیم زمانے سے ہی تیرتھ یاترائیں ، یاترا کے لئے سب سے موثر محرکات میں سے ایک رہی ہے۔مذہبی / روحانی سیاحت میں عالمی کساد بازاری کے دباؤ میں بھی خودکو طاقتور ثابت کیا ہے ، کیونکہ اسے سامان تعیش کے طور پر نہیں دیکھا جاتا ہے ۔ ایک مقصد کے ساتھ یاترا ہوتی ہے اور اس کی نوعیت کے سبب تیرتھ یاترا کسی بھی اقتصادی منظر نامے میں پھولتی پھلتی اور مضبوط رہتی ہے ۔ایسے میں سیاحت کی وزارت بھارت میں گہرائی سے موجود دنیا کے سبھی عظیم مذاہب کے ماننے والوں کو تعاون کا یقین دلاتی ہے ۔
جناب پٹیل نے یہ بھی کہا کہ سیاحت کی وزارت اپنی سودیش درشن اسکیم - تھیم پر مبنی ٹورسٹ سرکٹوں کی جامع ترقی –کے تحت ملک بھر کی سرکٹوں میں سیاحتی بنیادی ڈھانچے کا فروغ کررہی ہے ، جس میں منصوبہ بند ی اور ترجیح کے ساتھ سیاحت کے امکانات ہیں ۔اس اسکیم کے تحت سیاحت کی وزارت نے رامائن سرکٹ تھیم کے تحت ’ ایودھیا کی ترقی ‘ پروجیکٹ کے لئے سال 18-2017 میں 127.20 کروڑروپے کی رقم مختص کی ہے ۔وزیر موصوف نے کہا کہ اس پروجیکٹ کے تحت منظور کئے گئے کاموں میں رام کتھا گیلری اور پارک کا فروغ ،رام کی پیڑی ، گپتا ر گھاٹ اور لکشمن قلعہ گھاٹ ، ایودھیا گلی کی بازیافت ،دگمبر اکھاڑہ میں کثیر مقصدی ہال کی تعمیر وغیرہ شامل ہیں۔اس پروجیکٹ میں شامل دیگر چیزیں ہیں: سولر لائٹنگ ، ٹھوس کچرا بندوبست ، ڈرینیج کا نظم ، پولیس بوتھ ، مختلف مقامات کے لئے سائن بورڈ ، پتھر کی بینچ ، گزیبو ، پینے کے پانی کے کیوسک ، سی سی ٹی وی ، بس ڈپو اور پارکنگ ، ٹورسٹ شیڈ ، عوامی مقامات کی لینڈ اسکیپنگ اور تلسی داس کے باغیچے کی تزئین کاری وغیرہ ۔ اب تک پروجیکٹ کا تقریباََ 80 فیصد کا م زمینی سطح پر مکمل ہوچکا ہے ۔
اس کےعلاوہ سیاحت کی وزارت نے سال 17-2016 میں سودیش درشن کی رامائن سرکٹ تھیم کے تحت ’ چتر کوٹ اور شرنگ ویر پور کی ترقی ‘ نامی ایک پروجیکٹ کو منظوری دی ہے۔ا س پروجیکٹ کے لئے 69.45 کروڑروپے کی رقم منظور کی گئی ہے ۔ شرنگ ویر پور میں اس پروجیکٹ میں کئی چیزیں شامل ہیں۔ جیسے کہ سنجھیا گھاٹ کی ترقی ،سیاح سہولیاتی مرکز ، رام شین کا فروغ ، ویراسن اورسیتا کنڈ کی ترقی ،سولر لائٹنگ، پارکنگ سائنیج وغیرہ شامل ہیں۔چتر کوٹ میں منظور شدہ متعددچیزوں میں پری کرما مارگ ،فوڈ کیوسک ، پارکنگ ، جدید قسم کی ٹوائیلٹ سہولیات ،فٹ اوور برج ، سیاح سہولیاتی مرکز اور رامائن گیلری ، رام گھاٹ پر لیزرشو اور آخری منزل تک کنکٹوٹی وغیرہ شامل ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔م م ۔ رم
U4534
(Visitor Counter : 75
صدر جمہوریہ کا سکریٹریٹ
صدر جمہوریہ ہند سے انڈین پوسٹل سروس کے زیر تربیت افسران کی ملاقات
انڈین پوسٹل سروس کے زیر تربیت افسران  نے آج  راشٹرپتی بھون میں صدر جمہوریہ ہند، محترمہ دروپدی مرمو سے ملاقات کی۔
اس موقع پر صدر مملکت نے کہا کہ محکمہ ڈاک اپنے 160 سال کے شاندار سفر کے ساتھ قوم کی خدمت کی علامت کے طور پر موجود ہے۔ یہ دنیا کا سب سے بڑا پوسٹل نیٹ ورک ہے جس میں تقریباً 1,60,000 ڈاک خانوں کا وسیع نیٹ ورک ہے۔ انہوں نے کہا کہ ہندوستانی پوسٹل نیٹ ورک ایک متحد دھاگے کے طور پر کام کرتا ہے، جو ہماری ثقافت اور روایات کے ایک وسیع سلسلے کو جوڑتا ہے۔
صدر مملکت نے مالیاتی شمولیت میں محکمہ ڈاک کے کردار کو سراہا۔ انہیں یہ جان کر خوشی ہوئی کہ محکمہ نے مالیاتی خلا کو پر کرنے اور پسماندہ برادریوں کو بااختیار بنانے کے لیے اسٹریٹجک اقدامات کیے ہیں۔ انہوں نے کہا کہ محکمہ ڈاک نے سرکاری سبسڈی، فلاحی ادائیگیوں اور پنشن کی تقسیم میں اہم کردار ادا کیا ہے۔ انہوں نے کہا کہ ڈاک خانوں کے ذریعے بغیر کسی رکاوٹ کے پیسے کی تقسیم نے دلالوں پر انحصار کو کم کیا ہے اور رساؤ  میں بھی کمی آئی ہے۔
صدر جمہوریہ نے کہا کہ ہندوستانی پوسٹل سروس کے افسران کا کردار اس ملک کے لوگوں کی خدمت کے ارد گرد گھومتا ہے اور اس لیے گاہک پر مبنی نقطہ نظر کی ضرورت ہے۔ انہوں نے کہا کہ فوری پیغام رسانی اور سوشل میڈیا کے دور میں محکمہ ڈاک کو اپنی معنویت برقرار رکھنے کے لیے خود کو تیار کرنا ہوگا۔ انہیں یہ جان کر خوشی ہوئی کہ محکمہ ڈیجیٹل منظر نامے کے مطابق اپنی خدمات کو سرگرمی سے جدید بنا رہا ہے۔ انہوں نے کہا کہ تبدیلی کے اس سفر میں نوجوان پروبیشنرز کے اختراعی خیالات انمول ثابت ہوں گے۔
صدر جمہوریہ کی تقریر دیکھنے کے لیے یہاں کلک کریں-
……………………………

U.No. 8218
(Visitor Counter : 58
شماریات اور پروگرام کے نفاذ کی وزارت
بھارت میں تنخواہ داری سے متعلق رپورٹنگ- ایک رسمی روزگار تناظر
نئیدہلی۔25؍اکتوبر۔اعداد وشمار اور پروگراموں کے نفاذ کی وزارت کے تحت اعداد وشمار کے مرکزی دفتر  نے ستمبر 2017 سے اگست 2018 کی مدت پر مشتمل ملک کا روزگار آؤٹ لُک فراہم کرتے ہوئے ایک پریس نوٹ جاری کیا ہے جو ان انتظامی ریکارڈوں پر مبنی ہے جو منتخبہ سرکاری ایجنسیوں کے تحت دستیاب ہیں اور جن سے مخصوص زاویوں کے تحت رونما ہونے والی پیش رفت کا اندازہ کیا جاسکتا ہے۔
روزگار سے متعلق اعداد وشمار کے سلسلے میں جاری ہونےو الی یہ چھٹویں رپورٹ ہے ۔ وزارت نے روزگار سے متعلق اعداد وشمار کا اوّلین گوشوارہ جس کا تعلق رسمی شعبے سے ہے ، اپریل 2018 میں جاری کیا تھا اور اس کے تحت ستمبر 2017 سے فروری 2018 کی مدت کااحاطہ کیا گیا تھا۔ اس گوشوارے میں ان سبسکرائبروں پر احاطہ کیا گیا تھا جنہوں نے تین بڑی اسکیموں یعنی ایمپلائز پروویڈنٹ فنڈ  ایمپلائز اسٹیٹ انشورینس اسکیم  اور نیشنل پنشن اسکیم  سے استفادہ کیا تھا۔
اس نوعیت کی دوسری رپورٹ مئی 2018 میں جاری کی گئی تھی جو ستمبر 2017 سے مارچ 2018 کی مدت پر مشتمل تھی ۔ تیسری رپورٹ ماہ جون 2018 میں جاری کی گئی تھی جس میں ستمبر 2017 سے اپریل 2018 تک کی مدت پر احاطہ کیا گیا تھا اس نوعیت کی چوتھی رپورٹ ماہ جولائی 2018 میں جاری کی گئی تھی جس میں ستمبر 2017 سے اپریل 2018 کی مدت تک احاطہ کیا گیا تھا۔ پانچویں رپورٹ ماہ ستمبر 2018 میں جاری کی گئی تھی اور اس کے تحت ستمبر2017 سے جولائی 2018 تک کی مدت پر احاطہ کیا گیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5483
(Visitor Counter : 37
وزارت دفاع
بھارت کی دیسی جانکاری سے تیار کردہ پہلی 9 ایم ایم کی مشین پسٹل
نئیدہلی،14جنوری،2021، بھارت کی دیسی جانکاری والی پہلی 9 ایم ایم کی مشین پسٹل مشترکہ طورپر ڈی آر ڈی او اور بھارتی فوج نے تیار کی ہے۔ انفینٹری اسکول، مہو اور ڈی آر ڈی او کے آرمامینٹ ریسرچ اینڈ ڈیولپمنٹ اسٹیبلشمنٹ ، پونہ نے اپنی اپنی مہارت کا استعمال کرتے ہوئے اس ہتھیار کا ڈیزائن بنایا اور اسے تیار کیا۔ یہ ہتھیار چار مہینے کی ریکارڈ مدت میں تیار کیا گیا ہے۔ اس مشین پسٹل سے ان سروس9 ایم ایم ہتھیار فائر کیا جاسکتا ہے۔ اس کا اوپری ریسیور ہوائی جہاز میں استعمال کیے جانے والے ایلومینیم سے اور نچلا ریسیورکاربن فائبر سے بنایا گیا ہے۔ اس کے مختلف حصوں کا ڈیزائن تیار کرنےا ور بنانے میں، جس میں ٹریگر کے حصے بھی شامل ہیں، 3 ڈی پرنٹنگ عمل کا استعمال کیا گیا۔
اس ہتھیار کو ذاتی ہتھیار کے طور پر فوج کے افراد کمانڈر، ٹینک اور طیاروں کے عملے، ڈرائیور/ ڈسپیچ رائیڈر، ریڈیو/ راڈار آپریٹر، کلوزڈکوارٹر بیٹل، شورش مخالف کارروائیوں اور دہشت گردی مخالف کارروائیوں میں استعمال کیاجاسکتا ہے۔ مرکزی اور ریاستی پولیس تنظیمیں اور وی آئی پی لوگوں کے تحفظ کی ڈیوٹی انجام دینے والے اور پولیس والے بھی اسے استعمال کرسکتے ہیں۔ اس مشین پسٹل کی لاگت 50000 روپئے فی پسٹل سے کم ہ وگی اور اس کے برآمد کے بھی امکانات ہیں۔
اس ہتھیار کا نام ’’اسمی‘‘ رکھا گیا ہے جس کا مطلب ہے ’’فخر‘‘، ’’عزت نفس‘‘ اور ’’سخت محنت‘‘۔
عزت مآب وزیر اعظم کے آتم نربھر بھارت وژن کو ذہن میں رکھتے ہوئے یہ چھوٹا سا قدم خود کفالت کی راہ ہموار کرے گا اورامید ہے کہ فوج اور نیم فوجی دستے اسے جلدی سے اپنے یہاں شامل کریں گے۔
صحت اور خاندانی بہبود کی وزارت
ہندوستان میں کووڈ – 19 سے بچاؤ کی ٹیکہ کاری مہم کے تحت اب تک مجموعی طور پر 45 کروڑ سے زیادہ افراد کے ٹیکے لگائے جاچکے ہیں
گزشتہ 24 گھنٹوں کے دوران 43 لاکھ سے زیادہ ٹیکے لگائے گئے
شفایابی کی شرح 97.38 فیصد تک پہنچ گئی ہے
گزشتہ 24 گھنٹوں کے دوران 43509 نئے معاملے درج کئے گئے ہیں
ہندوستان میں زیر علاج مریضوں کی مجموعی تعداد فی الحال  ہے جو کل معاملات کے1.28 فیصد پرمشتمل ہے
جانچ کے بعد متاثر پائے جانے والے افراد کی شرح مسلسل 52 دن سے 5 فیصد سے بھی کم  درج ہورہی ہے
ہندوستان میں کووڈ – 19 کی ٹیکہ کاری مہم کے تحت کل تک 45 کروڑ سے زیادہ افراد کے ٹیکے لگائے جاچکے ہیں ۔ آج صبح 8 بجے تک دستیاب عبوری رپورٹ کے مطابق 5411501 سیشنز کے دوران مجموعی طور پر450706257 افراد کے ٹیکے لگائے جاچکے ہیں۔گزشتہ 24 گھنٹوں کے دوران 4392697 ٹیکے لگائے گئے۔
ان میں شامل ہیں:
|
|
حفظان صحت سے متعلق کارکنان
|
|
پہلی ڈوز
|
|
1,02,96,166
|
|
دوسری ڈوز
|
|
77,71,787
|
|
پیش پیش رہنے والے صحت کارکنان
|
|
پہلی ڈوز
|
|
1,79,14,176
|
|
دوسری ڈوز
|
|
1,10,81,579
|
|
18 سال سے 44 سال تک کی عمر کے افراد
|
|
پہلی ڈوز
|
|
14,68,84,314
|
|
دوسری ڈوز
|
|
72,09,744
|
|
45 سال سے 59 سال تک کی عمر کے افراد
|
|
پہلی ڈوز
|
|
10,30,99,861
|
|
دوسری ڈوز
|
|
3,68,42,675
|
|
60 سال سے زیادہ عمر کے افراد
|
|
پہلی ڈوز
|
|
7,43,50,754
|
|
دوسری ڈوز
|
|
3,52,55,201
|
|
میزان
|
|
45,07,06,257
کووڈ – 19 سے بچاؤ کی عام ٹیکہ کاری کا نیا مرحلہ 21 جون 2021 سے شروع ہوا تھا ۔ مرکزی حکومت اس کی رفتار کو مزید تیز کرنے اور ملک بھر میں کووڈ - 19 کی ٹیکہ کاری کے دائرہ میں توسیع دینے کے تئیں پر عزم ہے۔
اس عالمی وبا کے آغاز کے بعد سے اس وائرس سے متاثر ہونے والے افراد میں سے 30701612 افراد پہلے ہی کووڈ – 19 سے صحت یاب ہو چکے ہیں ، جب کہ گزشتہ 24 گھنٹوں کے دوران ہی38465 مریض شفایاب ہوئے ہیں ۔ اس طرح شفایاب ہونےوالے افراد کی مجموعی شرح 97.38 فیصد ہو گئی ہے۔
گزشتہ 24 گھنٹے میں ہندوستان بھر سے 43509 نئے کیس سامنے آئے ہیں۔
گزشتہ 32 دن سے 50000 سے کم یومیہ نئے کیس درج ہورہے ہیں۔ مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوشش کی وجہ سے ایسا ہوا ہے۔
ہندوستان میں آج زیرعلاج مریضوں کی تعداد 403840 ہے، جوکہ ملک میں مجموعی طور پرمتاثرہ معاملے کے 1.28 فیصد پر مشتمل ہے۔
ملک بھر میں طبی جانچ کی صلاحیت میں خاطرخواہ اضافہ کیا گیا ہے، اور گزشتہ 24 گھنٹوں کے دوران پورے ملک میں مجموعی طور پر1728795 ٹیسٹ کئے گئے ہیں۔ بھارت میں مجموعی طور پر اب تک46 کروڑ سے زیادہ  ٹیسٹ کئے جاچکے ہیں۔
اب جب کہ ملک بھر میں جانچ کی صلاحیت میں اضافہ کیا جا چکا ہے، ہفتہ وار متاثرپائے جانے والےافراد کی شرح 2.38 فیصد ہے، جب کہ ایک دن میں اس وائرس سے متاثر پائےجانے والے افراد کی شرح شرح آج 2.52فیصد رہی۔ یومیہ متاثرہ افراد کی شرح مسلسل52 ویں دن بھی اس وقت 5 فیصد سے نیچے ہے۔
وزارت خزانہ
نیلامی برائے فروخت   ’7.06 فیصد جی ایس 2028‘  ’7.26 فیصد جی ایس 2033‘، اور  ’نیو جی ایس 2053‘
حکومت ہند نے یکساں قیمتوں کے طریقہ کار کو بروئے کار لاتے ہوئے قیمت پر مبنی نیلامی کے توسط سے مشتہر رقم 8000 کروڑ روپے  کے عوض  سرکاری سیکورٹی 2028 کا 7.06 فیصد،  یکساں قیمت کے طریقہ کار کو بروئے کار لاتے ہوئے قیمت پر مبنی نیلامی کے ذریعے مشتہر رقم 14000 کروڑ روپے  کے عوض ’’گورنمنٹ آف انڈیا فلوٹنگ ریٹ بانڈز، 2033‘‘، کا 7.26 فیصد،  ایک سے زیادہ قیمتوں کے طریقہ کار کو بروئے کار لاتے ہوئے نتائج پر مبنی نیلامی کے ذریعے مشتہر رقم 11000 کروڑ روپے  کے عوض ’’نیو گورنمنٹ سیکورٹی 2053‘‘، فروخت  کا اعلان کیا ہے۔ حکومت ہند کو یہ اختیار حاصل ہوگا کہ وہ کسی ایک یا ایک سے زیادہ سیکورٹی / سیکورٹیز کے عوض 2000 کروڑ روپے تک کا اضافی سبسکرپشن برقرار رکھے۔ یہ نیلامیجمعہ بتاریخ 16 جون، 2023 کو ریزرو بینک آف انڈیا، ممبئی آفس، فورٹ، ممبئی کے ذریعے منعقد کی جائے گی۔
تمسکات کی فروخت کی نوٹیفائڈ رقم کا پانچ فیصد تک کا حصہ سرکاری تمسکات کی نیلامی میں غیرمقابلہ جاتی بولی کی سہولت سے متعلق اسکیم کے مطابق اہل افراد اور اداروں کو مختص کیا جائے گا۔
نیلامی کے لیے مقابلہ جاتی اور غیر مقابلہ جاتی دونوں بولیوں کو ریزرو بینک آف انڈیا کے کور بینکنگ سالیوشن  نظام پر 16 جون، 2023 کو الیکٹرانک شکل میں داخل کیا جائے گا۔ غیر مقابلہ جاتی بولیوں کو صبح ساڑھے دس بجے اور صبح 11 بجے کے درمیان داخل کیا جائے اور مقابلہ جاتی بولیوں کو صبح ساڑھے دس بجے اور صبح ساڑھے گیارہ بجے کے درمیان داخل کیا جائے۔
نیلامیوں کے نتائج کا اعلان 16 جون، 2023  کو کیا جائے گا اور کامیاب بولی لگانے والوں کی طرف سے ادائیگی 19 جون، 2023  کو کی جائے گی۔
یہ تمسکات بھارتی ریزرو بینک کی طرف سے بمطابق سرکلر نمبر آر بی آئی 2018-19/25مورخہ 24 جولائی، 2018 ، جیساکہ وقتاً فوقتا ً ترمیم کی گئی ہے، کی طرف سے جاری مرکزی سرکار کے تمسکات نے جب جاری کیے گئے لین دین سے متعلق رہنما خطوط کے مطابق جب جاری کیے گئے تجارت کے لیے اہل ہوں گے۔